ཧྥ་རན་སིའི་གསར་གནས་གྲགས་ཅན་ཕ་རི་སི་གསར་ལམ་དང་།ཨ་བེ་གྷི་ནོན་རླུང་འཕྲིན་་དང་།ཁོན་ཕོ་སི་རླུང་འཕྲིན་ཁང་དབུས་ཝེ་ལི་ཚགས་པར་ཟ་མ་དང་འབྲེལ་བའི་ཚགས་པར་ལུའོ་དང་།སློབ་དཔོན་ཆེན་མོ་སྐུ་ཞབསདང་རྒྱུ་རྩལ་པ་སྐུ་ཞབསགཉིས་ཀྱིས་བརྩམས་པའི་ཧེ་མ་ཡི་ས་གཞི་དཔེ་དེབ་ཕ་རེ་སུ་ས་གནས་ཨོ་ཛེར་རིག་གཞུང་དུས་དེབ།ཧོ་ལན་དུ་ཡོད་པའི་བོད་དོན་རྒྱབ་སྐྱོར་ཚོགས་པའི་དེབ་ཆུང་སོགས་སུ་ཐོན་ཡོད་འདུག་ཅིང་།ཡུ་རོབ་ཁུལ་ནང་ཁོང་གི་རྒྱུ་རྩལ་ངོ་སྤྲོད་གནང་སྟངས་དང་།བོད་ཀྱི་ཟ་མའི་རིགས་གནས་སོགས་ལ་དོ་སྣང་དམིགས་བསལ་བྱེད་ཀྱིན་ཡོད་འདུགསྒྱུ་རྩལ་བ་མགོན་པོ་སྐྱབས་ལགས་ཀྱིས་གོང་འཁོད་སྒྱུ་རྩལ་འགྲེམས་སྟོན་སྐོར་ངོ་སྤྲོད་གནང་དོན།༢༠༡༥ལོར་ཧྥི་རན་སིའི་ནང་ཧི་མ་ལ་ཡ་རིག་གཞུང་དུས་སྟོན་ཞེས་པ་ཞིག་ལོ་ལྟར་འཚོག་བཞིན་པ་ལྟར།དུས་སྟོན་དེའི་སྟེང་དུ་ཁོང་དང་ཁོང་གི་གྲོགས་པོ་ཁ་ཤས་ཤིག་དང་མཉམ་དུ་ཐང་ག་དང་དེང་རབས་རི་མོ་སོགས་འགྲེམ་སྟོན་གནང་བ་ནས།ཕྱི་གླིང་བ་ཚོས་དོ་སྣང་ཆེན་པོས་ཐོག་ཁོང་གི་རི་མོ་དང་སྒྱུ་རྩལ་སོགས་ལ་དགའ་མོས་བྱེད་མཁན་མི་ཉུང་བ་བྱུང་།དེ་རྗེས་བོད་ཀྱི་སྒྱུ་རྩལ་དང་༧གོང་ས་མཆོག་ལ་དགའ་མཁན་ཕྱི་རྒྱལ་བ་ཁག་ཅིག་གི་རོགས་རམ་འོག་ཧྥི་རན་སིའི་མངའ་སྡེ་ཁ་ཤས་ཤིག་གི་ནང་ཐང་ཁ་དང་།དེང་རབས་རི་མོ་སོགས་འགྲེམ་སྟོན་ཞུས་ཡོད་པ་དང་།དམིགས་བསལ་༢༠༡༧ལོར་༧གོང་མཆོག་སི་ཊ་སི་སྦག་ནང་ཆིབས་སྒྱུར་སྐྱོང་སྐབས།སི་ཊ་སི་སྦག་གི་གཙུག་ལག་སློབ་དཔོན་ཆེན་མོ་སྐུ་ཞབས་མེ་ཁོལ་ཇར་མན་ལགས་ཀྱིས་གདན་ཞུས་གོ་སྒྲིག་འོགཁོང་གི་གྲོགས་པོ་ཁ་ཤས་ཤིག་དང་མཉམ་དུ་བོད་ཀྱི་ཐང་ག་དང་།དེང་རབས་རི་མོ།བོད་ཀྱི་ཟས་རིགས།སྒོམ།བོད་ཀྱི་སྲོལ་རྒྱུན་དང་འབྲེལ་བའི་གོམས་གཤིས་སོགས་ཀྱི་ཐད་འགྲེམས་སྟོན་རྒྱ་ཆེན་པོ་ཞིག་བྱས་ཡོད་པ་དང་།དེ་རྗེས་ནས་ཧྥི་རན་སིའི་མངའ་སྡེ་དང་ས་གནས་མི་འདྲ་བ་མང་པོའི་ནང་གོང་དུ་བཤད་པ་ལྟར་གྱི་སྒྱུ་རྩལ་རིགས་འདྲ་མིན་འགྲེམས་སྟོན་ཞུས་ཡོད་པ་དང་།གཞན་ཉེ་ཆར་ཡང་ཕ་རེ་སི་ནང་གནས་བཞུགས་རྩོམ་པ་པོ་དང་གློག་བརྙན་འཁྲབ་སྟོན་མ།གཞས་མ་གྲགས་ཅན་ཝེ་བོ་ནེ་ཁི་ཇེ་ནོ་ལགས་ཀྱིས་གདན་ཞུས་སྒོ་སྒྲིག་གནང་བ་ལྟར་གྲོང་ཁྱེར་ཕེ་རི་སི་ནང་བོད་ཀྱི་ཐང་ག་རི་མོ་གཙོས་སྒྱུ་རྩལ་སྣང་མང་འགྲེམས་སྟོན་ཞུས་ཡོད།ཅེས་དང་།འགྲེམས་སྟོན་ཞུ་བཞིན་པའི་སྒྱུ་རྩལ་རིགས་གཙོ་བོ་ནི།བོད་ཀྱི་སྲོལ་རྒྱུན་སྨན་ལུགས་ཀྱི་ཐང་ག་ཤུགས་ཆེ་བའི་བཙགས་ཐང་།ཚེམ་ཐང་།ཚོན་ཐང་སོགས་གཙོས་དེང་རབས་རི་མོ་དང་།བོད་ཀྱི་ཟས་རིགས་སོགས་གཙོ་བོར་བཟུང་སྟེ་འགྲེམ་སྟོན་ཞུ་བཞིན་ཡོད།ཅེས་གསུངས་བྱུང་།